Selvyn skitter vir Blitse teen Kenia | Netwerk24
Deur Marnus Kok 09 Mei 2021 15:17
Selvyn Davids is een van die Blitsbokke wat die naweek met sy spel beïndruk het. Foto: Gallo Images
Davids was 'n lid van die Suid-Afrika 1-span wat Kenia Sondag in Stellenbosch in sy laaste wedstryd van 'n sewesrugbytoernooi vir spanne van Afrika met 31-7 geklop het.
Die 27-jarige Davids het sy span se eerste drie gedruk toe hy voet in die hoek gesit en deur die Keniane genael het. Dié boorling van Jeffreysbaai is altyd by die aksie, as hy dit nie verskaf nie.
Hy het 'n aandeel in minstens nog 'n drie gehad toe hy die bal vinnig opgepik en uitgegee het.
SA 2 het sy naweek op 'n hoogtepunt afgesluit deur Uganda met 26-7 te klop. Een van die tuisspan se drieë is deur 'n skoppie deur Ryan Oosthuizen voorafgegaan.
Een van die kenmerke in albei die Suid-Afrikaanse spanne se spel die naweek was dat hulle gereeld die skopvoet ingelê het.